**Centrum integrovanej zdravotnej starostlivosti (CIZS)**

**v Spišskej Belej**

Žiadateľ (predkladateľ): Mesto Spišská Belá

Názov zámeru: Centrum integrovanej zdravotnej starostlivosti v Spišskej Belej (skratka CIZS)

Zdroj financovania: IROP 2014-2020 (výzva Ministerstva zdravotníctva SR)

Cieľ: Integrácia primárnej zdravotnej starostlivosti formou budovania centier integrovanej zdravotnej starostlivosti

Miesto : súčasný areál skladov mesta (za zdravotným strediskom) - areál sa nachádza na nasledovných pozemkoch :  parc. č. C 486/2 a parc. C 482/9 (ako parc .č. E 638/1, E 207/3, E 15032/407) – všetky uvedené pozemky sú vo vlastníctve mesta

V okrese Kežmarok sú oprávnené žiadať finančnú podporu len dve mestá – Spišská Stará Ves a Spišská Belá.

**Predmet zámeru:**

**Výstavba nového objektu Centra integrovanej zdravotnej starostlivosti**

**Rozsah zdravotníckych služieb v CIZS (zatiaľ náš pracovný návrh) :**

2 ambulancie pre deti a dorast (na plný úväzok)

2 ambulancie pre dospelých (na plný úväzok)

1 ambulancia gynekologická (na plný úväzok)

1 ambulancia – pre špecialistov (ktorí budú pôsobiť na menší úväzok) – napr. chirurg, urológ,

V tomto prípade pôjde o presun súčasných lekárov (ich ambulancií) zo súčasného zdravotného strediska do tohto nového centra - to umožní využiť priestory súčasného zdravotného strediska na iné (ďalšie) ambulancie zdravotníckych služieb alebo na ďalšie potreby mesta

V danom prípade – je cieľom vytvoriť nielen nové priestory podľa súčasných štandardov pre lekárov prvého kontaktu, ale najmä integrovať určité činnosti a rozšíriť to o ďalšie činnosti (ultrazvuk, EKG, odbery krvi – odberové stredisko a pod.)

Tento zámer počíta pred výstavbou s asanáciou existujúcich stavieb skladov.

**Finančné náklady:**

Odhadované celkové náklady (hrubý odhad): **800 tis. EUR** (sú limitované výzvou)

Max. výška príspevku z EÚ a štátneho rozpočtu : 95% z celkových oprávnených nákladov projektu

Spolufinancovanie z rozpočtu mesta: 5 % z celkových oprávnených nákladov projektu

V týchto nákladoch sú oprávnené aj náklady na vyhotovenie PD.

**Časový postup**:

-príprava projektovej štúdie – máj 2018

-podanie projektového zámeru 8. júna 2018

-príprava projektovej dokumentácie a stavebného povolenia – jún - august 2018

-podanie žiadosti o NFP – do konca roka 2018

-samotná realizácia (v prípade úspešnosti projektu) – druhý polrok 2019 - 2020

Predkladá : JUDr. Štefan Bieľak, primátor mesta

V Spišskej Belej 10.5.2018